**DRUŽBA: RAZISKOVALNI PROJEKT**

*Izbral si si temo, ki jo boš predstavil predvidoma v zadnjem tednu – v mesecu maju, oziroma v prvem tednu meseca junija.*

**2. KORAK:** Iskanje literature

S pomočjo različnih virov – spletne strani, slike, knjige, materialni viri, ustni viri,…boš poiskal čim več podatkov o svoji izbrani temi.

Nato boš iz zbranega besedila izluščil tisto, kar se boš naučil in predstavil. Svetujem ti, da si to besedilo napišeš na list – lahko z roko ali s pomočjo računalnika, da boš imel vse na enem mestu.

**STANDARDI ZNANJA:**

**Učenec zna:**

* **predlagati, poiskati** in uporabiti **različne vire za pridobivanje podatkov;**
* **zapisati, urediti in predstaviti zbrane podatke** (s plakatom);
* zna uporabiti strategije za spoznavanje preteklosti (npr. delo z različnimi besedili, slikovnim gradivom in drugimi viri).

**KRITERIJI OCENJEVANJA**

1. *UVOD, JEDRO, ZAKLJUČEK*
2. *GOVOR: razločen, dovolj glasen, tekoč, knjižni*
3. *IZPELJAVA NASTOPA: očesni stik, položaj telesa*
4. *USTREZNA DOLŽINA: 2 – 3 minute*
5. *NAZOREN PLAKAT: estetski izgled, slikovni material, navedba uporabljenih virov (spodaj desno).*

***Nasvet:*** *Za predstavitev se pripravljaj tako kot da bi bil pred tablo, mi pa te poslušamo in gledamo v klopeh!*

*Vadi pred svojo družino in ne pozabi nastaviti ure, saj boš le tako vedel, če je dolžina predstavitve ustrezna.*

*Začni čim prej – ne čakaj na zadnje dni!*

***ŽELIM TI USPEŠNO PRIPRAVO!***